2. sz. melléklet a    /2013. sz. Képv. test. határozatához


ALAPÍTÓ OKIRATOT MÓDOSÍTÓ OKIRAT 

Az Egészségügyi és Gyermekjóléti Intézmény a Kiskőrös Város Önkormányzat Képviselő-testülete által 2012. január 18 napján kiadott, 2/2012. számú alapító okiratát az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. Korm. rendelet 5. § (1)-(2) bekezdése szerinti tartalommal az alábbiak szerint módosítja: 

Az alapító okirat „A költségvetési szerv neve” elnevezésű bekezdés számozásra kerül:

Régi: A költségvetési szerv neve
Új: 1. A költségvetési szerv neve:

Az alapító okirat „Telephelyei” elnevezésű bekezdés módosul, számozásra kerül, kiegészül egy új telephellyel és a telephelyek arab betűvel számozásra kerülnek:

Régi: Telephelyei

6200 Kiskőrös, Árpád u. 4.

6200 Kiskőrös, Árpád u. 6.

Új: 2. Telephelyek címe, megnevezése

a) 6200 Kiskőrös, Árpád u. 4. 

b) 6200 Kiskőrös, Árpád u. 6.

c) 6200 Kiskőrös, Kossuth u. 6. 

Az alapító okirat „Létrehozásáról rendelkező határozat” elnevezésű bekezdés az alábbiak szerint módosul és számozásra kerül:

Régi: Létrehozásáról rendelkező határozat

Új: 3. Az alapításról rendelkező jogszabály teljes megjelölése 

Az alapító okirat „Jogszabályban meghatározott közfeladata” elnevezésű bekezdés számozásra kerül:
Régi: Jogszabályban meghatározott közfeladata: 

Új: 4. Közfeladata:

Az alapító okirat „Alaptevékenysége” elnevezésű bekezdés számozásra kerül és az alábbi szöveggel egészül ki:
Régi: Alaptevékenysége

Új: 5. Alaptevékenysége

Az Egészségügyi és Gyermekjóléti Intézmény ellátja az egészségügyről szóló 1997. évi CLIV. törvényben, a gyermekek védelméről és a gyámügyi igazgatásról szóló 1997. évi XXXI. törvény és a vonatkozó egyéb jogszabályokban a számára meghatározott feladatokat.

Az alapító okirat „Szakágazat száma és megnevezése” elnevezésű bekezdés az alábbiak szerint módosul, számozásra kerül:
Régi: Szakágazat száma és megnevezése:

Új: 6. Államháztartási szakágazati besorolása

Az alapító okirat „Szakfeladatok száma megnevezése” elnevezésű bekezdés az alábbiak szerint módosul, számozásra kerül, a 862240 Egyéb, máshova nem sorolt járóbeteg-ellátás szakfeladat törlésre,  a  862301 Fogorvosi alapellátás szakfeladat felvételre kerül és három szakfeladat megnevezése aktualizálásra kerül:
Régi: Szakfeladat száma megnevezése
Új: 7. Az alaptevékenység szakfeladat rend szerinti besorolása
862301 Fogorvosi alapellátás
- a települési önkormányzat által az egészségügyi alapellátás körében megszervezett fogorvosi alapellátással kapcsolatos bevételeket és kiadásokat.
890441 Rövid időtartamú közfoglalkoztatás

- a bérpótló juttatásra jogosult személy 2-4 hónap időtartamra szóló, határozott idejű munkaviszony keretében, napi négy órás munkaidőben történő - külön kormányrendelet alapján szervezett - foglalkoztatásával kapcsolatos bevételeket és kiadásokat.
890442 Foglalkoztatást helyettesítő támogatásra jogosultak hosszabb időtartamú közfoglalkoztatása 

- a bérpótló juttatásra jogosult személy 2-12 hónap időtartamra szóló, határozott idejű munkaviszony keretében, napi 6-8 órás munkaidőben történő - külön kormányrendelet alapján szervezett - foglalkoztatásával kapcsolatos bevételeket és kiadásokat.
890443 Egyéb közfoglalkoztatás 

- a hosszabb időtartamú közfoglalkoztatás támogatása, vagy országos közfoglalkoztatási program támogatása keretében - külön kormányrendelet alapján - szervezett, a bérpótló juttatásra nem jogosultak legfeljebb 12 hónapig történő foglalkoztatásával kapcsolatos bevételeket és kiadásokat.
Az alapító okirat „Működési köre”elnevezésű bekezdés számozásra kerül:
Régi: Működési köre

Új: 8. Illetékessége, működési köre 

Az alapító okirat „Alapítói jogokkal felruházott irányító szerv neve, székhelye” elnevezésű bekezdés az alábbiak szerint módosul és számozásra kerül:
Régi: Alapítói jogokkal felruházott irányító szerv neve, székhelye

Kiskőrös Város Képviselő-testülete  

6200 Kiskőrös, Petőfi Sándor tér 1.

Új: 9. Irányító szervének neve, székhelye:

Kiskőrös Város Önkormányzat Képviselő-testülete  

6200 Kiskőrös, Petőfi Sándor tér 1.
Az alapító okirat „A költségvetési szerv gazdálkodási jogköre” elnevezésű bekezdés az alábbiak szerint módosul és számozásra kerül:
Régi: A költségvetési szerv gazdálkodási besorolása

Új: 10. Gazdálkodási besorolása

Az alapító okirat „A költségvetési szerv jogutódlása” elnevezésű bekezdés számozásra kerül:
Régi: A költségvetési szerv jogutódlása

Új: 11. A költségvetési szer jogutódlása

Az alapító okirat „Vezetőjének (vezető szerve, testülete tagjainak) kinevezési, megbízási, választási rendje” elnevezésű bekezdés az alábbiak szerint módosul és számozásra kerül:
Régi: Vezetőjének (vezető szerve, testülete tagjainak) kinevezési, megbízási, választási rendje

Új: 12. Vezetőjének megbízási rendje

Az alapító okirat „Foglalkoztatottjaira vonatkozó foglalkoztatási jogviszony(ok) megjelölése” elnevezésű bekezdés számozásra kerül és a jogszabályhely aktualizálásra kerül:
Régi: Foglalkoztatottjaira vonatkozó foglalkoztatási jogviszony(ok) megjelölése

A munka törvénykönyvéről szóló 1992. évi XXII. törvény

Új: 13. Foglalkoztatottjaira vonatkozó foglalkoztatási jogviszonyok megjelölése

A munka törvénykönyvéről szóló 2012. I. törvény

Az alapító okirat „Gazdálkodási feladatokat ellátó önállóan működő és gazdálkodó szerv megjelölése” elnevezésű bekezdés számozásra és aktualizálásra kerül:
Régi: Gazdálkodási feladatokat ellátó önállóan működő és gazdálkodó szerv megjelölése

Kiskőrös Város Polgármesteri Hivatala 

6200 Kiskőrös, Petőfi tér 1. 

Új: 14. Gazdálkodási feladatokat ellátó önállóan működő és gazdálkodó szerv megjelölése
Kiskőrösi Polgármesteri Hivatal 

6200 Kiskőrös, Petőfi Sándor tér 1. 

Az alapító okirat további rendelkezései változatlanul hatályban maradnak. 

A 2012. január 18. napján kiadott alapító okirat záradéka helyébe az alábbi szöveg lép:

Záradék 

Jelen alapító okirat 2013. május 1. napján lép hatályba, ezzel egyidejűleg az Egészségügyi és Gyermekjóléti Intézmény 2/2012. számú 2012. január 18. napján kelt egységes szerkezetű alapító okirata hatályát veszti. 

Az alapító okiratot Kiskőrös Város Önkormányzat Képviselő-testülete       /2013. számú határozatával hagyta jóvá. 

Az alapító okiratot módosító okirat 2013. május 1. napján lép hatályba. 

Az alapító okiratot módosító okiratot Kiskőrös Város Önkormányzat Képviselő-testülete       /2013. számú határozatával hagyta jóvá. 

Kiskőrös, 2013. február 20.
P.H.


      Domonyi László 

Dr. Csertő Gyula


        Polgármester 

        jegyző

